**Technická špecifikácia predmetu zákazky**

**Predmet zákazky:**

**Projektová dokumentácia - Modernizácia Administratívnej budovy ŠOP SR v Liptovskom Mikuláši**

1. Rozsah :

Vypracovanie projektovej dokumentácie (PD) pre realizáciu stavby s náležitosťami projektu pre stavebné povolenie s cieľom **zníženia energetickej náročnosti prevádzky verejnej administratívnej budovy ŠOP SR** v Liptovskom Mikuláši **realizáciou opatrení zameraných na energetickú efektívnosť.** Súčasťou projektovej dokumentácie musí byť aj odporúčanie na plán postupnej realizácie jednotlivých etáp v nadväznosti na súčasný technický stav.

Cieľom riešenia bude:

* Zlepšenie tepelno-technických vlastností obvodových konštrukcií budov (základy, steny, strechy, okná) na úroveň požadovanú príslušnými predpismi v danej oblasti,
* Modernizácia, rekonštrukcia vykurovacích systémov,
* Inštalácia regulácie pre optimálnu prevádzku vykurovacích systémov (hydraulické vyregulovanie, inštalácia termostatických ventilov),
* Modernizácia elektroinštalácie vrátane systémov vnútorného osvetlenia
* Modernizácia klimatizačných systémov
* Zavedenie opatrení k odizolovaniu spodnej stavby
1. Požadovaná úroveň spracovania:

**Zabezpečenie projektovej prípravy stavby pre stavebné konanie** v rozsahu podľa Sadzobníka pre navrhovanie ponukových cien projektových prác a inžinierskych činností UNIKA 2017, Príloha č.2 – príslušné časti, najmä však:

1. Zameranie skutkového stavu a digitalizácia pre účely projektovania
2. Pôdorysy
3. Rezy
4. Sprievodná a technická správa
5. Koordinačná situácia
6. Detaily a schémy zapojenia
7. Výkazy výmer a rozpočty
8. Ohlasovacie úkony – inžinierska činnosť
9. Plán organizácie výstavby
10. Riešený objekt

Riešený objekt sa nachádza v Liptovskom Mikuláši, na Hodžovej ulici 11, a slúži ako administratívna a prevádzková budova pre organizačné útvary ŠOP SR: Správa Slovenských jaskýň (SSJ) a Správa Tatranského národného parku (TANAP).

Skladá z dvoch objektov:

* Pôvodný objekt bývalého ubytovacieho zariadenia – v súčasnosti administratívna budova

4. podlažná budova so zastavanou plochou 308,75 m2 a obostavaným priestorom 4013,75 m3

Budova bola rekonštruovaná v roku 1981 pre účely využitia SSJ.

Ku stavbe existuje len čiastková projektová dokumentácia z ktorej nie je zrejmé aký typ materiálov bol použitý na nosné konštrukcie.

Na základe obhliadky objektu:

* Okná pôvodné drevené
* Strecha plochá s pôvodnými vrstvami strešných izolácií a pôvodnými odvetrávacími a klampiarskymi prvkami
* Povrchová úprava obvodových stien je pôvodná omietka bez zateplenia, sokle sú obložené keramickými obkladmi
* Vykurovanie je zabezpečené teplovodnými vykurovacími telesami
* Osvetlenie je pôvodné a nútené odvetranie nie je zabezpečené
* Prístavba so vstupnými priestormi, komunikačným jadrom, sociálnym zázemím – 4. podlažná budova s obytným krovom so zastavanou plochou cca 260 m2 obostavaným priestorom 4160,00 m3 z roku 1984 a s priestorom kotolne ktorá bola rekonštruovaná v posledných rokoch.
* Stavba je založená na monolit. základových pásoch
* Zvislé konštrukcie sú montované keramické panely domurované tehlami
* Vodorovné konštrukcie sú riešené panelmi Spiroll uložených na ŽB vencoch
* Zo strany dvora je strecha plochá s pôvodnými vrstvami strešných izolácií a so strany ulice pultová strecha s dreveným krovom a pôvodnou strešnou krytinou
* Výplne otvorov – okná sú v drevohliníkovom ráme a schodiskový priestor s oceľovými oknami s dvojitým zasklením, vnútorná vstupná zasklená stena je nahradená plastovou.
* Vykurovanie je zabezpečené teplovodnými vykurovacími telesami
* Osvetlenie je pôvodné a nútené odvetranie nie je zabezpečené
* Povrchová úprava obvodových stien je pôvodná omietka bez zateplenia, sokle sú obložené keramickými obkladmi
1. Podklady:
2. Projektová dokumentácia „Prístavba budovy ŠOP Lipovský Mikuláš“ z roku 1983, vypracovaná Lignoprojektom Lipovský Mikuláš (dostupné u obstarávateľa)
3. Projektová dokumentácia „Rekonštrukcia odbyt. budovy na administr. budovu SSJ Lipovský Mikuláš“ z roku 1981, vypracovaná OSP Lipovský Mikuláš (dostupné u obstarávateľa)
4. Miestna obhliadka po dohode s povereným pracovníkom (kontakt: RNDr. Ján Zuskin,044/5536 411, 0903 298 100).
5. Požadovaný termín dodania:

Termín sa bude odvíjať od vypracovania energetického posúdenia, ktorý bude tvoriť podklad k vypracovaniu projektovej dokumentácie. Zo strany projekčnej firmy do 4 mesiacov od účinnosti Zmluvy o dielo. Inžinierske činnosti, potrebné k realizácii do 2 mesiacov od dokončenia projekčných prác.